
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 596 

7 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση της διαχείρισης του Οργανισμού Διαχείρι¬ 
σης Δημοσίου Χρέους (Ο.Δ.ΔΗ.Χ.) στην Τράπεζα 

της Ελλάδας. 1 

Σύσταση Δημοτικού Νομικού Προσώπου με την επω¬ 
νυμία «Σχολική Επιτροπή Β' Δημοτικού Σχολείου 

Κόνιτσας» Ν. Ιωαννίνων. 2 

Σύσταση Δημοτικού Νομικού Προσώπου με την επω¬ 
νυμία «Σχολική Επιτροπή Γ Νηπιαγωγείου Κόνι¬ 
τσας» Ν. Ιωαννίνων. 3 


Σύσταση ίδιου Νομικού Προσώπου στο Δήμο Μητρό¬ 
πολης Ν. Καρδίτσας με την επωνυμία «ΑΓΡΟΤΙΚΟΣ 
- ΚΤΗΝΟΤΡΟΦΙΚΟΣ ΚΑΙ ΔΑΣΙΚΟΣ ΟΡΓΑΝΙΣΜΟΣ» 4 
Σύσταση ίδιου Νομικού Προσώπου στο Δήμο Αργο¬ 
στολιού Νομού Κεφαλληνίας με την επωνυμία «14η 
Σχολική Επιτροπή Νηπιαγωγείου Δημοτικού Διαμε¬ 


ρίσματος Αγκώνος Δήμου Αργοστολιού». 5 

Σύσταση ίδιου Νομικού Προσώπου στο Δήμο Αργοστο¬ 
λιού Νομού Κεφαλληνίας με την επωνυμία «10η Σχο¬ 
λική Επιτροπή 2ου Ενιαίου Λυκείου Αργοστολιού»... 6 
Τροποποίηση της 921/26.3.97 απόφασης του Προϊ¬ 
σταμένου Περιφέρειας Διεύθυνσης Κεφαλληνίας 7 
Συγκρότηση για εξέταση προσφυγών Νεοεισερχομέ- 

νων στη Γεωργια Αγροτών. 8 

Σύσταση - Συγκρότηση πρωτοβαθμίου Υπηρεσιακού 
Συμβουλίου της Νομαρχιακής Αυτοδιοίκησης Λα- 
σιθίου. 9 


ΑΠΟΦΑΣΕΙ Σ 

Αριθ. 2/29153/ΑΟ024 ( 1 ) 

Ανάθεση της διαχείρισης του Οργανισμού Διαχείρισης Δη¬ 
μοσίου Χρέους (Ο.Δ.ΔΗ.Χ.) στην Τράπεζα της Ελλάδας. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του από 20.1.1932 Π. Δ/τος «Διαχείριση 
νομικών προσώπων, από την Τράπεζα της Ελλάδας». 

2) Το από 7.10.1958 Β.Δ/γμα (ΦΕΚ Α' 175/24.10.1958) 
«Τροποποίηση του από 20.1.1932 Π.Δ/τος». 


3) Το Π.Δ/γμα αριθ. 496/74 «περί Λογιστικού ΝΠΔΔ. 

4) Το Ν. 2628/6.7.98 (ΦΕΚ 151/ΤΑ76.7.98) «Σύσταση 
ΝΠΔΔ με την επωνυμία «Οργανισμός Διαχείρισης Δημο¬ 
σίου Χρέους (Ο.Δ.ΔΗ.Χ)» και άλλες διατάξεις». 

5) Το έγγραφο της Τράπεζας της Ελλάδας αριθμ. 
8216/23.4.1999 με το οποίο ζητείται η τήρηση της Τα¬ 
μιακής διαχείρισης του Οργανισμού Διαχείρισης Δημο¬ 
σίου Χρέους από την ίδια, καθώς και το από 21.4.99 α- 
ριθμ. 6 απόσπασμα πρακτικών του Διοικητικού Συμβου¬ 
λίου του Οργανισμού Διαχείρισης Δημοσίου Χρέους 
(Ο.Δ.ΔΗ.Χ). 

6) Την απόφαση του Υπουργού των Οικονομικών αριθμ. 
2000019/13/0004/2.1.97 «Μεταβίβαση της Εξουσίας να 
υπογράφουν με εντολή Υφυπουργού στο Γεν Γραμματέα, 
Γ εν. Δ/ντες, Προϊσταμένους Δ/νσεων κ.λπ.». 

7) Το γεγονός ότι με την απόφαση αυτή δεν προκαλείται 
δαπάνη σε βάρος του προύπολογισμού του οργανισμού 
Διαχείρισης Δημοσίου χρέους, αποφασίζουμε: 

Η ταμειακή διαχείριση του Οργανισμού Διαχείρισης Δη¬ 
μοσίου χρέους να ασκείται απο την Τράπεζα της Ελλάδας 
σύμφωνα με τις διατάξεις του από 20.1.1932 Π.Δ/τος «Δια¬ 
χείριση νομικών προσώπων απο την Τράπεζα της Ελλάδας» 
όπως αυτό τροποποιήθηκε με το από 7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από την 
Τράπεζα της Ελλάδος * Κεντρικό Κατάστημα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Απριλίου 1999 

Με εντολή Υφυπουργού 
Ο Διευθυντής κ.α.α. 

ΜΑΡΙΑ ΚΟΥΝΔΟΥΡΑΚΗ 

-Φ- 

Αριθ. 6083 (2) 

Σύσταση Δημοτικού Νομικού Προσώπου με την επωνυμία 

«Σχολική Επιτροπή Β' Δημοτικού Σχολείου Κόνιτσας» 

στο Ν. Ιωαννίνων. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1) Τις διατάξεις του άρθρου 203 του Δ.Κ.Κ. (Π Δ. 
410/95). 

2) Τις διατάξεις του άρθρου 5 του Ν 1897/1990 (ΦΕΚ 
110Α727.8.1990). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3) Το αριθ. 64748/5.2.91 έγγραφο του Υπουργείου Ε¬ 
σωτερικών. 

4) Την αριθ. 40/1999 απόφαση του Δημοτικού Συμβου¬ 
λίου Κόνιτσας, αποφασίζουμε: 

1. Συνιστούμε ίδιο Νομικό Πρόσωπο με την επωνυμία 
«Σχολική Επιτροπή Β' Δημοτικού Σχολείου Κόνιτσας» στο 
Δήμο Κόνιτσας του Νομού Ιωαννίνων. 

2. Σκοπός του νομικού προσώπου είναι: 

Η διαχείριση των εσόδων από την εκμετάλλευση των 
σχολικών κτιρίων. 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη, με βιβλία 
για τη σχολική βιβλιοθήκη και γενικά με όλα τα μέσα που εί¬ 
ναι απαραίτητα για τη λειτουργία τους και γενικά η λήψη ό¬ 
λων των μέτρων που κρίνονται αναγκαία για τη στήριξη της 
διοικητικής λειτουργίας των σχολικών μονάδων. 

3. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας Δημοτικής περιόδου. 

Η θητεία των μελώντου Δ.Σ. ακολουθεί τη Δημοτική πε¬ 
ρίοδο. 

Το Δ.Σ. εκλέγει αντιπρόεδρο, γραμματέα. 

4. Πόροι του νομικού προσώπου είναι: 

α. Ετήσια επιχορήγηση του Δήμου που καθορίζεται ε- 
κάστοτε με νόμο. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

6. Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού του Δήμου, το ύψος της οποίας δεν μπορεί να προσ- 
διορισθεί. 

Με την παρούσα καταργείται η αριθμ. ΕΣ 31138/ 
23.10.1991 απόφασή μας. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ιωάννινα, 21 Απριλίου 1999 
Με εντολή Γεν. Γραμ. Περιφέρειας 
Ο Προϊστάμενος 
ΧΡΗΣΤΟΣ ΤΣΙΑΤΟΥΡΑΣ 

-Φ- 

Α ριθ. ΟΙΚ- 7835 (3) 

Σύσταση Δημοτικού Νομικού Προσώπου με την επωνυμία 
«Σχολική Επιτροπή Γ Νηπιαγωγείου Κόνιτσας» στο Ν. 
Ιωαννίνων. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1) Τις διατάξεις του άρθρου 203 του Δ.Κ.Κ. (Π.Δ. 
410/95). 


2) Τις διατάξεις του άρθρου 5 του Ν 1897/1990 (ΦΕΚ 
110Α727.8.1990). 

3) Το αριθ. 64748/5.2.91 έγγραφο του Υπουργείου Ε¬ 
σωτερικών. 

4) Την αριθ. 40/1999 απόφαση του Δημοτικού Συμβου¬ 
λίου Κόνιτσας, αποφασίζουμε: 

1. Συνιστούμε ίδιο νομικό πρόσωπο με την επωνυμία 
«Σχολική Επιτροπή Γ Νηπιαγωγείου Κόνιτσας» στο Δήμο 
Κόνιτσας του Νομού Ιωαννίνων. 

2. Σκοπός του νομικού προσώπου είναι: 

Η διαχείριση των εσόδων από την εκμετάλλευση των 
σχολικών κτιρίων. 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη, με βιβλία 
για τη σχολική βιβλιοθήκη και γενικά με όλα τα μέσα που εί¬ 
ναι απαραίτητα για τη λειτουργία τους και γενικά η λήψη ό¬ 
λων των μέτρων που κρίνονται αναγκαία για τη στήριξη της 
διοικητικής λειτουργίας των σχολικών μονάδων. 

3. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας Δημοτικής περιόδου. 

Η θητεία των μελών του Δ.Σ. ακολουθεί την Δημοτική 
περίοδο. 

Το Δ.Σ. εκλέγει αντιπρόεδρο, γραμματέα. 

4. Πόροι του νομικού προσώπου είναι: 

α. Ετήσια επιχορήγηση του Δήμου που καθορίζεται ε- 
κάστοτε με νόμο. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

6. Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού του Δήμου, το ύψος της οποίας δεν μπορεί να προσ- 
διορισθεί. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ιωάννινα, 21 Απριλίου 1999 

Με εντολή Γεν. Γραμ. Περιφέρειας 
Ο Προϊστάμενος 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 4958 (4) 

Σύσταση ίδιου Νομικού Προσώπου στον Δήμο Μητρόπο¬ 
λης Ν. Καρδίτσας με την επωνυμία «ΑΓΡΟΤΙΚΟΣ - 
ΚΤΗΝΟΤΡΟΦΙΚΟΣ ΚΑΙ ΔΑΣΙΚΟΣ ΟΡΓΑΝΙΣΜΟΣ». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «Περί Διοίκηση, οργά- 

νωση, στελέχωσητης Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

2. Την αριθμ. 2166/29.8.97 απόφαση μας για παροχή ε¬ 
ξουσιοδότησης προϊσταμένου Δ/νσης Τοπικής Αυτοδιοί¬ 
κησης και Διοίκησης Νομού Καρδίτσας. 

3. Τις διατάξεις του άρθρου 203 του Δημοτικού και Κοινο¬ 
τικού Κώδικα (Π.Δ. 410/95), σύμφωνα με τις οποίες οι Δήμοι 
και οι Κοινότητες μπορούν να συνιστούν νομικά πρόσωπα 
δημοσίου δικαίου που υπάγονται στην εποτττεία τους. 

4. Τις διατάξεις του άρθρου 29Ατου Ν. 1558/85 σχετικά 
με το έλεγχο δαπανών που προκαλούν οι κανονιστικές δι¬ 
οικητικές πράξεις. 

5. Την αριθμ. 55/99 απόφαση του Δημοτικού Συμβουλί¬ 
ου Δήμου Μητρόπολης με την οποία αποφασίζεται η σύ¬ 
σταση ιδίου νομικού προσώπου στο Δήμο Μητρόπολης 
με την επωνυμία «ΑΓΡΟΤΙΚΟΣ - ΚΤΗΝΟΤΡΟΦΙΚΟΣ ΚΑ 
ΔΑΣΙΚΟΣ ΟΡΓΑΝΙΣΜΟΣ», το οποίο διέπεται απο τις δια¬ 
τάξεις του Π.Δ/τος410/95, αποφασίζουμε: 

1. Συστήνουμε στο Δήμο Μητρόπολης ίδιο Νομικό Πρό¬ 
σωπο με την επωνυμία «ΑΓΡΟΤΙΚΟΣ - ΚΤΗΝΟΤΡΟΦΙΚΟΣ 
ΚΑΙ ΔΑΣΙΚΟΣ ΟΡΓΑΝΙΣΜΟΣ» διεπόμενο απο τις διατάξεις 
του Π.Δ/τος 410/95 το οποίο θα τελεί υπό την εποπτεία 
του Δήμου Μητρόπολης. 

2. Σκοποί του Νομικού Προσώπου είναι: 

Το στήριγμα και το σημείο αναφοράς των αγροτών και 
κτηνοτροφών του διευρυμένου Δήμου, που θα επιλαμβά¬ 
νεται όλων των προβλημάτων που αντιμετωπίζουν οι α¬ 
γρότες με την παροχή πληροφοριών, νομικών συμβου¬ 
λών με την προώθηση των προϊόντων, με την εξεύρεση νέ¬ 
ων αγορών, με την διευθέτηση, διευκόλυνση και 
απλοποίηση του συστήματος των χρηματοδοτήσεων των 
αγροτικών εκμεταλλεύσεων, με την προστασία του εισο¬ 
δήματος, με την διαμεσολάβηση για την έγκαιρη εξόφλη¬ 
ση και καταβολή της αξίας και των επιδοτήσεων των α¬ 
γροτικών προϊόντων, με την έγκαιρη και σωστή αποτίμη¬ 
ση των ζημιών, με την έγκαιρη καταβολή των 
αποζημιώσεων με την ενημέρωση μέσω διαλέξεων και σε¬ 
μιναρίων, με τη σύνταξη των πάσης φύσεως διευκολύν¬ 
σεων για τη σύνταξη δηλώσεων των αγροτικών προϊό¬ 
ντων με την παροχή πληροφοριών για φορολογική και νο¬ 
μική κάλυψη και προστασία, με συνεχείς παρεμβάσεις 
στα αρμόδια Υπουργεία για την προώθηση και υλοποίηση 
αγροτικών προγραμμάτων αναδιόρθωσης καλλιεργειών, 
κήπων και θερμοπηπίων, εξηλεκτρισμού αρδευτικών έρ¬ 
γων, άρδευσης αγροτικών περιοχών, προτείνοντας και 
προωθώντας λύσεις για επωφέλεια όλων των αγροκτηνο- 
τροφικών εκμεταλλεύσεων του Δήμου Μητρόπολης. 

Η μελέτη και αξιοποίηση συνολικά του δασικού πλούτου 
του Δήμου Μητρόπολης (ανεξάρτητα ιδιοκτησιακού καθε¬ 
στώτος) με συγκεκριμένες παρεμβάσεις, έργα, προτάσεις. 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου, η οποία θα καλύ¬ 
πτει οπωσδήποτε τα λειτουργικά έξοδα. 

β) Η τυχόν επιχορήγηση και κάθε άλλη παροχή του Κρά¬ 
τους προς το Νομικό Πρόσωπο. 

γ) Κάθε είδους προσφορές, δωρεές, κληρονομιές και 
κληροδοσίες, η αποδοχή και διαχείριση των οποίων γίνε¬ 
ται σύμφωνα με το νόμο. 

δ) Καθώς και κάθε άλλη νόμιμη πρόσοδος. 

4. Το Νομικό Πρόσωπο θα διοικείται από το Διοικητικό 
Συμβούλιο που αποτελείται από έντεκα (11) μέλη τα ο¬ 
ποία μαζί με τους αναπληρωτές ορίζονται από το Δημοτι¬ 
κό Συμβούλιο. 


α) Η θητεία των μελών του Διοικητικού Συμβουλίου 
του Νομικού Προσώπου ακολουθεί τη δημοτική περίο¬ 
δο. 

β) Πρόεδρος του Διοικητικού Συμβουλίου θα είναι ο Δή¬ 
μαρχος. 

γ) Μέλη του Διοικητικού Συμβουλίου είναι δημοτικοί 
σύμβουλοι, ή τοπικοί σύμβουλοι δημοτικών διαμερισμά¬ 
των ή και δημότες που έχουν ανάλογες γνώσεις και επι¬ 
θυμούν να στηρίξουντον οργανισμό με σχετική γνώση και 
εμπειρία σε αγροτικά - δασικά και κτηνοτροφικά θέματα. 

δ) Το Διοικητικό Συμβούλιο στην πρώτη συνεδρίαση ε¬ 
κλέγει μεταξύ των μελών του τον Αντιπρόεδρο, η θητεία 
του οποίου ακολουθεί τη θητεία του Διοικητικού Συμβου¬ 
λίου. 

ε) Σε περίπτωση απουσίας ή κωλύματος του Προέδρου 
τον αναπληρώνει ο Αντιπρόεδρος σε όλες τις αρμοδιότη- 
τές του. 

στ) Το Νομικό Πρόσωπο εκπροσωπείται ενώπιοντων δι¬ 
καστηρίων ή πάσης αρχής από τον Πρόεδρο του Δ.Σ και 
εφόσον αυτός κωλύεται ή απουσιάζει από τον Αντιπρόε¬ 
δρο του Νομικού Προσώπου. 

5. Περιουσία προς το παρόν δεν αφιερώνεται στο Νομι¬ 
κό Πρόσωπο. 

6. Το Νομικό Πρόσωπο δεν θα έχει σκοπό να υποκατα- 
στήσει τους αγροτικούς συνεταιρισμούς και δεν θα δια¬ 
χειρίζεται σπόρους, λιπάσματα ή χρήματα των παραγω¬ 
γών. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου, το ύ¬ 
ψος της οποίας δεν μπορεί να προσδιορισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καρδίτσα, 20 Απριλίου 1999 

Με εντολή Γεν. Γραμ. Περιφέρειας 
Ο Διευθυντής 
ΕΜ. ΑΝΤΙΜΗΣΑΡΗΣ 

-Φ- 

Αριθ.2145 (5) 

Σύσταση ίδιου Νομικού Προσώπου στο Δήμο Αργοστολι¬ 
ού Νομού Κεφαλληνίας με την επωνυμία «14η Σχολική 
Επιτροπή Νηπιαγωγείου Δημοτικού Διαμερίσματος Α- 
γκώνος Δήμου Αργοστολιού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 203 Π. Δ/τος 410/95 (Δ. Κ. Κ. 
ΦΕΚ231 Α'). 

2 Τις διατάξεις του άρθρου 5 Ν. 1894/90 «Για την ακα¬ 
δημία και άλλες εκπαιδευτικές διατάξεις» ΦΕΚ 100 Α'. 

3. Την αριθμ. 3553/29.8.97 απόφαση του Γ ενικού Γ ραμ- 
ματέα Περιφέρειας Ιονίων Νησιών «ανάθεση άσκησης 
αρμοδιοτήτων και εξουσιοδότηση υπογραφής». 

4. Την αριθμ. 24/99 απόφαση του Δήμου Αργοστολιού 
περί σύστασης σχολικής Επιτροπής στο Δημοτικό Διαμέ- 
ριμα Αγκώνα, αποφασίζουμε: 

1. Συστήνουμε: στον Δήμο Αργοστολιού του Νομού Κε¬ 
φαλληνίας ίδιο Νομικό Πρόσωπο με την επωνυμία «14η 
Σχολική Επιτροπή Νηπιαγωγείου Δημοτικού Διαμ/τος Α¬ 
γκώνα Δήμου Αργοστολιού». 

2. Σκοπός: του Νομικού Προσώπου είναι: 





7774 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Η διαχείριση των πιστώσεων που διατίθενται για τις λει¬ 
τουργικές δαπάνες του σχολείου (θέρμανση, ηλεκτροδότη- 
ση. τηλεφωνική σύνδεση, αγορά αναλωσίμων ειδών κ.λπ.). 

β) Η καταβολή της αμοιβής στις καθαρίστριες του Σχο¬ 
λείου. 

γ) Η εκτέλεση έργων για την επισκευή και συντήρηση 
του σχολικού κτιρίου και του κάθε είδους εξοπλισμού του. 

δ) Η λήψη κάθε άλλου μέτρου που κρίνεται αναγκαίο για 
την στήριξη της διοικητικής λειτουργίας της σχολικής μο¬ 
νάδας. 

ε) Η υποβολή εισηγήσεων στην Α/θμια Εκπ/ση για τον ε¬ 
φοδιασμό του σχολείου με έπιπλα ή άλλα είδη εξοπλι¬ 
σμού από πιστώσεις του ΥΠΕΠΘ. 

3. Διοίκηση: Το Νομικό Πρόσωπο θα διοικείται από πε¬ 
νταμελές Διοικητικό Συμβούλιο αποτελούμενο από τους: 

α) Τον Διευθυντή του Σχολείου, 
β) Τον εκπρόσωπο του Δήμου Αργοστολιού, 
γ) Τον εκπρόσωπο του Συλλόγου Γονέων, 
δ) Δύο (2) Δημότες. 

Το Δ.Σ. του Ν.Π. εκλέγει Α/πρόεδρο και Γραμματέα. 

4. Θητεία: Η θητεία του Δ.Σ. του Νομικού Προσώπου λή¬ 
γει με την λήξη της θητείας της Δημοτικής Αρχής και ακο¬ 
λουθεί την Δημοτική περίοδο. 

5. Πόροι του Νομικού Προσώπου είναι; 

α) Η ετήσια επιχορήγηση του Δήμου Αργ/λίου. 
β) Οι επιχορηγήσεις από τον Κρατικό Προϋπολογισμό, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Τα έσοδα από κάθε άλλη νόμιμη πηγή. 

6. Περιουσία: Ολόκληρη η υφιστάμενη κινητή και ακίνη¬ 
τη περιουσία της Σχολικής μονάδας. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει από τον Α/πρόεδρο. 

8. Το Νομικό Πρόσωπο καταργείται με τον ίδιο τρόπο 
που συστήθηκε και με αιτιολογημένη απόφαση του Δ.Σ. 
Τα περιουσιακά του στοιχεία μετά την κατάργησή του πε¬ 
ριέρχονται στον Δήμο Αργ/λίου. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αργο¬ 
στολιού έτους 1999 ύψους 50.000 δρχ. και για καθένα α¬ 
πό τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 21 Απριλίου 1999 
Με εντολή 

Γενικού Γραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 

-Φ- 

Αριθ. 1690 (6) 

Σύσταση ίδιου Νομικού Προσώπου στο Δήμο Αργοστολι¬ 
ού Νομού Κεφαλληνίας με την επωνυμία «10η Σχολική 
Επιτροπή 2ου Ενιαίου Λυκείου Αργοστολιού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις της παρ. 8-15 του άρθρου 5 του Ν. 
1894/90 «Για την ακαδημία και άλλες εκπαιδευτικές δια¬ 
τάξεις» ΦΕΚ Α' 100. 


2. Τις διατάξεις του άρθρου 203 Π.Δ/τος 410/95 (ΦΕΚ 
231 Α # )Δ.Κ.Κ. 

3. Τηναριθμ. 3553/29.8.97 απόφαση του Γενικού Γραμ¬ 
ματέα Περιφέρειας Ιονίων Νησιών «ανάθεση άσκησης 
αρμοδιοτήτων και εξουσιοδότηση υπογραφής». 

4. Την αριθμ. 250Β/98 απόφαση του Δήμου Αργοστολι¬ 
ού περί σύστασης Ν.Π. με την επωνυμία 10η Σχολική Επι¬ 
τροπή 2ου Ενιαίου Λυκείου Αργοστολιού, αποφασίζουμε: 

1. Συστήνουμε στο Δήμο Αργοστολιού του Νομού 
Κεφ/νίας ίδιο Νομικό Πρόσωπο με την επωνυμία «10η 
Σχολική Επιτροπή 2ου Ενιαίου Λυκείου Αργοστολιού». 

2. Σκοπός: του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης τηλεφώνου, αποχέτευσης, αναλωσίμων 
υλικών κλπ. 

β) Η εκτέλεση μικρών έργων για επισκευή και συντήρη- 
ηση των διδακτηρίων. 

γ) Η αποκατάσταση φθορών και ζημιών των επίπλων, ε¬ 
ξοπλισμό και γενικά των διδακτηριακών εγκαταστάσεων. 

δ) Η φροντίδα για εξεύρεση άλλων πόρων και ο εφοδια- 
μός των σχολικών μονάδων με έπιπλα, σκεύη και βιβλία 
για την σχολική βιβλιοθήκη και γενικά με όλα τα μέσα που 
είναι απαραίτητα για την λειτουργία τους και γενικώτερα 
η λήψη όλων των μέτρων που κρίνονται αναγκαία για την 
στήριξη της διοικητικής λειτουργίας των μονάδων. 

Διοίκηση: Το Νομικό Πρόσωπο διοικείται από πενταμε¬ 
λές Διοικητικό Συμβούλιο αποτελούμενο από: 
α) Τον Διευθυντή του 2ου Ενιαίου Λυκείου Αργ/λίου. 
γ) Έναν Δημοτικό Σύμβουλο, ως Πρόεδρο, 
γ) Έναν εκπρόσωπο του Συλλόγου Γονέων, μαθητών 
Αργοστολιού του 2ου Ενιαίου Λυκείου. 

δ) Έναν εκπρόσωπο του Συλλόγου Μαθητών του 2ου Ε¬ 
νιαίου Λυκείου. 

ε) Έναν Δημότη, με τον αναπληρωτή του, που ορίζεται 
από το Δημοτικό Συμβούλιο Αργ/λίου. 

Σε περίπτωση που δεν υπάρχει Σύλλογος Γονέων ορί¬ 
ζεται ένας γονέας μαθητή. 

4. Θητεία: Η θητεία του πρώτου Δ.Σ. του Νομικού Προ¬ 
σώπου λήγει με την λήξη της παρούσας Δημοτικής πε¬ 
ριόδου. 

Η θητεία των μελώντου Δ.Σ. ακολουθεί την δημοτική πε¬ 
ρίοδο. 

Το Δ.Σ. εκλέγει Α/πρόεδρο και Γ ραμματέα. 

5. Πόροι: Του Νομικού Προσώπου είναι: 
α) Η ετήσια επιχορήγηση του Δήμου. 

β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του, Έσοδα από Κυλι¬ 
κείο κ.λπ. 

6. Περιουσία: Στα περιουσιακά στοιχεία του Ν.Π. ανήκει 
ολόκληρη η υφιστάμενη κινητή και ακίνητη περιουσία της 
σχολικής μονάδας. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει από τον Α/πρόεδρο. 

8. Το Νομικό Πρόσωπο καταργείται με αιτιολογημένη α¬ 
πόφαση του Δημοτικού Συμβουλίου Αργοστολιού και τα 
περιουσιακά του στοιχεία περιέρχονται στον Δήμο Αργο¬ 
στολιού. 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Από τις διατάξεις της απόφασης αυτής προκαλείται δα¬ 
πάνη στον προϋπολογισμό του Δήμου Αργοστολιού για 
το έτος 1999 ύψους 100.000 δρχ. και για καθένα από τα ε¬ 
πόμενα πέντε έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 20 Απριλίου 1999 
Με εντολή Γενικού Γραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 

-Φ- 

Αριθ. 1968 (7) 

Τροποποίηση της 921/26.3.97 απόφασης του Προϊσταμέ¬ 
νου Περιφέρειας Διεύθυνσης Κεφαλληνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 277-284 του Π. Δ/τος 
410/95 (ΦΕΚ Α' 231) Δ.Κ.Κ. 

2. Την αριθμ. 921/26..97 απόφαση του Προϊσταμένου 
Περιφ. Δ/νσης Κεφ/νίας σχετικά με Σύσταση Δημοτικής 
Επιχείρησης Πολιτισμού και Τουριστικής Ανάπτυξης στο 
Δήμο Πυλαρέων Ν. Κεφ/νίας, που δημοσιεύθηκε στο ΦΕΚ 
322/21.4.97 τ.Β'. 

3. Την αριθμ. 3553/29.8.97 απόφαση του Γενικού Γραμ¬ 
ματέα Περιφέρειας Ιονίων Νησιών «ανάθεση άσκησης 
αρμοδιοτήτων και εξουσιοδότηση υπογραφής». 

4. Την αριθμ. 47/99 απόφαση του Δημοτικού Συμβουλί¬ 
ου Πυλαρέων σχετικά με τροποποίηση συστατικής πρά¬ 
ξης Δημοτικής Επιχείρησης Πολιτισμού και Τουριστικής 
Ανάπτυξης Πυλαρίου, αποφασίζουμε: 

Τροποποιούμε την αριθμ. 921/11.2.97 απόφαση του 
Προϊστάμενου της Περιφ. Δ/νσης Κεφ/νίας σχετικά με Σύ¬ 
σταση Δημοτικής Επιχείρησης Πολιτισμού και Τουριστικής 
Ανάπτυξης στο Δήμο Πυλαρέων η οποία είχε δημοσιευθεί 
στο ΦΕΚ 322/21.4.97 τ.Β' ως προς το άρθρο δύο (2), (σκο¬ 
πός) της συστατικής πράξης της επιχείρησης, ως εξής: 

2. Σκοπός: 

Ο σκοπός της Επιχείρησης είναι: 

α) Στον πολιτιστικό - κοινωνικό τομέα, η ουσιαστική και 
ολοκληρωμένη πολιτιστική ανάπτυξη της περιοχής, η δη¬ 
μιουργία της απαραίτητης πολιτιστικής υποδομής, η διά¬ 
δοση και ανάπτυξη της καλλιτεχνικής παιδείας στους το¬ 
μείς της μουσικής, του χορού, του Θεάτρου και των εικα¬ 
στικών τεχνών, η διοργάνωση και παρουσίαση 
πολιτιστικών εκδηλώσεων καθώς και επιμορφωτικών 
δραστηριοτήτων υποστήριξης των κοινωνικών ομάδων 
που παρουσιάζουν ιδιαίτερα προβλήματα, η πραγματο¬ 
ποίηση αθλητικών δραστηριοτήτων. Η πραγματοποίηση 
ενεργειών για την εφαρμογή προγραμμάτων κοινωνικής 
πρόνοιας για άτομα της τρίτης ηλικίας, για παιδιά, άνερ¬ 
γες γυναίκες και άτομα με ειδικές ανάγκες. 

β) Στον τομέα τουριστικών δραστηριοτήτων, η προστα¬ 
σία και αξιοποίηση φυσικών πόρων της περιοχής, η πα¬ 
ροχή νέων υπηρεσιών στους επισκέπτες της Πυλάρου, η 
προβολή και διαφήμιση της περιοχής, η ανάπτυξη δρα¬ 
στηριοτήτων αναψυχής για τους κατοίκους. 

γ) Στον τομέα υλοποίησης προγραμμάτων - συνεδρίων, 
η οργάνωση συνεδρίων συναντήσεων εργασίας, η υπο¬ 
βολή προτάσεων σε προγράμματα της Ευρωπαϊκής Ένω¬ 
σης και εκπόνηση οικονομικών και κοινωνικών μελετών. 


Κατά τα λοιπά ισχύει η αριθμ. 921/11.2.97 απόφασή 
μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Πυλα¬ 
ρέων. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αργοστόλι, 21 Απριλίου 1999 

Με εντολή Γ ενικού Γ ραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 

-♦- 

Αριθ. 3785 (8) 

Συγκρότηση επιτροπής για εξέταση προσφυγών Νεοει- 
σερχομένων στη Γεωργία Αγροτών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Το Ν. 2503/97 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

2. Το Ν. 2520/97 «Μέτρα για τους νέους αγρότες, σύ¬ 
σταση του Οργανισμού Γεωργ. Επαγγελματικής 
Εκπ/σης, Κατάρτισης, Απασχόλησης και άλλες διατά¬ 
ξεις» όπως τροποποιήθηκε από τους Νόμους 2538/97 και 
2601/98. 

3. Τον ΚΑΝ. 950/97 Ε.Ε. «Βελτίωση της αποτελεσματι- 
κότητας των γεωργικών διαρθρώσεων», 

4. Την απόφαση 303/98 Υπουργών Εθνικής Οικονομίας, 
Οικονομικών και Γεωργίας «Πρόγραμμα συμπληρωματι¬ 
κών μέτρων υπέρ των νέων αγροτών». 

5. Την 365543/6147/20.11.1998 απόφαση Υπουρ¬ 
γού Γεωργίας «Επιτροπή για προσφυγές Νέων Αγρο¬ 
τών». 

6. Το 325102/274/14.1.1999 έγγραφο της Δ/νσης 
Προγ/σμού και Γ.Δ. του Υπ. Γεωργίας «Συγκρότηση επι¬ 
τροπής εξέτασης ενστάσεων Νέων Αγροτών Καν. 
950/97». 

7. Τη με αριθ. 2785/20.3.1998 απόφαση της Περιφέρει¬ 
ας Πελ/σου και την τροποποιητική της «Ορισμός Γεωτε¬ 
χνικών για εξέταση ενστάσεων Καν. 950/97 της Περιφέ¬ 
ρειας Πελ/σου». 

8. Τα 2507/25.2.1999 και 1797/26.3.1999 έγγραφα των 
Δ ; νσεων Γεωργίας Κορινθίας και Τριφυλίας με τα οποία ορί¬ 
ζονται γεωπόνοι για συμμετοχή τους στην εν λόγω Επιτροπή. 

9. Τα 104/9.2.1999, 23/10.2.1999, 85/9.2.1999 και 
230/23.2.1999 έγγραφα των Ενώσεων Αγροτικών Συνε¬ 
ταιρισμών Μεσσηνίας, Αργολίδας, Λακωνίας και Αρκα¬ 
δίας, αποφασίζουμε: 

Συγκροτούμε Επιτροπή Εξέτασης Προσφυγών των Νε- 
οεισερχομένων στη Γεωργία Αγροτών ως εξής: 

Α. Για προσφυγές του Νομού Κορινθίας: 

1. Τον Παπαδάκη Μιχάλη, γεωπόνο της Δ/νσης Γεωρ¬ 
γίας και Κτηνοτροφίας Τριφυλίας. ως Πρόεδρο της Επι¬ 
τροπής, με αναπληρωτή τον Φραντζή Παναγιώτη, γεωπό¬ 
νο της Δ/νσης Γεωργίας Κορινθίας. 

2. Την Κουμουκέλη Αθανασία, γεωπόνο της Δ/νσης Γε¬ 
ωργικής Ανάπτυξης της Περιφέρειας Πελ/σου, με ανα¬ 
πληρωτή τον Μπούσγα Γεώργιο, οικονομολόγο της ίδιας 
Διεύθυνσης. 

3. Τον Κεφάλα Άγγελο, γεωπόνο της Ένωσης Αγροτι¬ 
κών Συνεταιρισμών Κόρινθου, με αναπληρωτή τον Μικρό 
Κων/νο, γεωπόνο της ίδιας Διεύθυνσης. 

Β. Για προσφυγές του Νομού Αργολίδας: 

1. Τον Παπαδάκη Μιχάλη, γεωπόνο της Δ/νσης Γεωρ¬ 
γίας και Κτηνοτροφίας Τριφυλίας, ως Πρόεδρο της Επι¬ 
τροπής, με αναπληρωτή τον Φραντζή Παναγιώτη, γεωπό¬ 
νο της Δ/νσης Γεωργίας Κορινθίας. 

2. Την Κουμουκέλη Αθανασία, γεωπόνο της Δ/νσης Γε¬ 
ωργικής Ανάπτυξης της Περιφέρειας Πελ/σου, με ανα¬ 
πληρωτή τον Μπούσγα Γεώργιο, οικονομολόγο της ίδιας 
Διεύθυνσης. 

3. Τον Ξυπολιά Αναστάσιο, γεωπόνο της Ένωσης Αγροτι¬ 
κών Συνεταιρισμών Αργολίδας, με αναπληρωτή τον Χουντά- 
λα Κων/νο, Προϊστάμενο Λογιστηρίου της ίδιας Ένωσης. 

Γ. Γ ια προσφυγές του Νομού Αρκαδίας: 

1. Τον Παπαδάκη Μιχάλη, γεωπόνο της Δ/νσης Γεωρ¬ 
γίας και Κτηνοτροφίας Τριφυλίας, ως Πρόεδρο της Επι¬ 
τροπής, με αναπληρωτή τον Φραντζή Παναγιώτη, γεωπό¬ 
νο της Δ/νσης Γ εωργίας Κορινθίας. 

2. Την Κουμουκέλη Αθανασία, γεωπόνο της Δ/νσης Γε¬ 
ωργικής Ανάπτυξης της Περιφέρειας Πελ/σου, με ανα¬ 
πληρωτή τον Μπούσγα Γ εώργιο, οικονομολόγο της ίδιας 
Διεύθυνσης. 

3. Τον Κατσίνη Γ εώργιο, Πρόεδρο της Ένωσης Αγροτι¬ 
κών Συνεταιρισμών Αρκαδίας, με αναπληρωτή τον Κατσι- 
κερό Παναγιώτη, Διευθυντή της ίδιας Ένωσης. 

Δ. Για προσφυγές του Νομού Λακωνίας: 

1. Τον Φραντζή Παναγιώτη, γεωπόνο της Δ/νσης Γ εωρ¬ 
γίας Κορινθίας, ως Πρόεδρο της Επιτροπής, με αναπλη¬ 
ρωτή τον Παπαδάκη Μιχάλη, γεωπόνο της Δ/νσης Γεωρ¬ 
γίας και Κτηνοτροφίας Τριφυλίας. 

2. Την Κουμουκέλη Αθανασία, γεωπόνο της Δ/νσης Γε¬ 
ωργικής Ανάπτυξης της Περιφέρειας Πελ/σου, με ανα¬ 
πληρωτή τον Μπούσγα Γ εώργιο, οικονομολόγο της ίδιας 
Διεύθυνσης. 

3. Τον Κούμαρη Ιωάννη, εκπρόσωπο της Ένωσης Α¬ 
γροτικών Συνεταιρισμών Λακωνίας, με αναπληρωτή 
τον Βαλιώτη Ευάγγελο, εκπρόσωπο της ίδιας Ένω¬ 
σης. 

Ε. Για προσφυγές του Νομού Μεσσηνίας: 

1. Τον Φραντζή Παναγιώτη, γεωπόνο της Δ ; νσης Γεωρ¬ 
γίας Κορινθίας, ως Πρόεδρο της Επιτροπής, με αναπλη¬ 
ρωτή τον Παπαδάκη Μιχάλη, γεωπόνο της Δ/νσης Γ εωρ¬ 
γίας και Κτηνοτροφίας Τριφυλίας. 

2. Την Κουμουκέλη Αθανασία, γεωπόνο της Δ/νσης Γε¬ 
ωργικής Ανάπτυξης της Περιφέρειας Πελ/σου, με ανα¬ 
πληρωτή τον Μπούσγα Γ εώργιο, οικονομολόγο της ίδιας 
Διεύθυνσης. 

3. Τον Καρύγιαννη Γρηγόριο, εκπρόσωπο της Ένωσης 
Αγροτικών Συνεταιρισμών Μεσσηνίας, με αναπληρωτή 
τον Καμαρινό Γεώργιο, εκπρόσωπο της ίδιας Ένωσης. 

Η θητεία των μελών της Επιτροπής λήγει την 23.4.2001. 

Εισηγητής της Επιτροπής ορίζεται ο γεωπόνος της 
Δ/νσης Γ εωργίας Κορινθίας για ενστάσεις των Νομών Κο¬ 
ρινθίας, Αργολίδας και Αρκαδίας και ο γεωπόνος της 
Δ/νσης Γ εωργίας και Κτηνοτροφίας Τ ριφυλίας για ενστά¬ 
σεις των Νομών Μεσσηνίας και Λακωνίας. 

Γραμματέας της Επιτροπής ορίζεται η Προκόπου Χρύ- 


σα, υπάλληλος της Περιφέρειας Πελ/σου, με αναπληρώ- 
τριατην Μπακοπούλου Βασιλική, υπάλληλο αποσπασμέ¬ 
νη στην Περιφέρειας Πελ/σου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 23 Απριλίου 1999 

Ο Γεν. Γ ραμματέας Περιφέρειας 
ΑΝΤ. Μ. ΜΑΤΣΙΓΚΟΣ 

-♦- 

Αριθ.Τ.Τ. 12216 (9) 

Σύσταση - Συγκρότηση Πρωτοβάθμιου Υπηρεσιακού Συμ¬ 
βουλίου της Νομαρχιακής Αυτοδιοίκησης Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Τις διατάξεις: 

α) Του άρθρου 15 παρ. 38 εδ. 1 και 5 του Ν. 2503/1997 
(ΦΕΚ107/Α797). 

β) Την παρ. 1 γ του άρθρου 158, των παρ. 3 και 4 του άρ¬ 
θρου 159, των παρ. 2,4 και 5 του άρθρου 160, της παρ. 2 
του άρθρου 161, του άρθρου 162 και των παρ. 2, 3 και 5 
του άρθρου 163 ΥΚ και των παρ 9 και 17 του άρθρου δεύ¬ 
τερου του Ν. 2683/1999 (ΦΕΚ 19/Α'). 

γ) Του Π. Δ/τος 30/96 (ΦΕΚ 21 /Α'), και 

δ) Τον Οργανισμό Εσωτερικής Οργάνωσης και Λειτουρ¬ 
γίας της Νομ/κής Αυτ/σης Λασιθίου (ΦΕΚ315/Β725.4.1995). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού της Νομαρχιακής Αυτοδιοίκησης Λασιθίου ού τε 
του κρατικού προϋπολογισμού γιατί με την παρούσα δεν 
μεταβάλλεται ο αριθμός των μελών του υφισταμένου κα¬ 
τά την έναρξη της ισχύος του Ν. 2683/1999 Υπηρεσιακού 
Συμβουλίου, αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο τα προσωπικό της Νομαρχιακής Αυτοδι¬ 
οίκησης Λασιθίου, πληντων υπαλλήλων με βαθμό Γ ενικού 
Διευθυντής ως εξής: 

α. Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του Υπη¬ 
ρεσιακού Συμβουλίου. 

β. Δύο (2) αιρετούς εκπροσιωτους των υπαλλήλων με 
βαθμό τουλάχιστον Α', με τους αναπληρωτές τους. 

2. Τα υπό στοιχεία α μέλη της προηγούμενης παρα¬ 
γράφου ορίζονται από τον οικείο Νομάρχη. Κατά την 
πρώτη συγκρότηση τα ανωτέρω μέλη ορίζονται σύμφωνα 
με τις διατάξεις της παραγράφου 9 του άρθρου δεύτερου 
του Ν. 2683/1999. 

3. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως Πρόεδρος ένα από τα 
τακτικά μέλη του Υπηρεσιακού Συμβουλίου με αναπλη¬ 
ρωτή του, επίσης ένα από τα τακτικά μέλη. Αναπληρωτές 
των δύο άλλων τακτικών μελών ορίζονται μόνιμοι υπάλ¬ 
ληλοι με βαθμό Διευθυντή από αυτούς που υπάγονται 
στην αρμοδιότητα του Υπηρεσιακού Συμβουλίου και υπη¬ 
ρετούν στην έδρα του. Κατά την πρώτη εφαρμογή τα α¬ 
νωτέρω δύο αναπληρωματικά μέλη ορίζονται σύμφωνα 
με την παρ. 9 του άρθρου δεύτερου του Ν. 2683/1999. 
Στην περίπτωση που προεδρεύει ο αναπλητωτής του 
Προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

4. Εισηγητές ορίζονται από τον Πρόεδρο του Υπηρε¬ 
σιακού Συμβουλίου. 

5. Χρέη γραμματέα στο Υπηρεσιακό Συμβούλιο εκτελεί 
υπάλληλος της Νομαρχιακής Αυτοδιοίκησης με βαθμό 
τουλάχιστον Γ. 

6. Η θητεία των μελών των Υπηρεσιακών Συμβουλίων εί 
ναι διετής. Κατά την πρώτη εφαρμογή του Νόμου αυτού 
η θητεία των μελών των Υπηρεσιακών Συμβουλίων λήγει 
στις 31.12.2000. 

7. Κατά την πρώτη συγκρότηση του Πρωτοβάθμιου Υ¬ 
πηρεσιακού Συμβουλίου ως αιρετοί εκπρόσωποι των υ¬ 
παλλήλων ορίζονται οι εκπρόσωποι που αναδείχθηκαν α¬ 
πό τις εκλογές για να αποτελόσουν μέλη του από 1.1.1999 
υφιστάμενου Υπηρεσιακού Συμβουλίου. Όταν το Υπηρε¬ 
σιακό Συμβούλιο κρίνει θέματα προσωπικού με σχέση ερ¬ 
γασίας ιδιωτικού δικαίου, αντί των δύο αιρετών εκπροσώ¬ 
πων των μονίμων υπαλλήλων μετέχουν δύο αιρετοί εκ¬ 
πρόσωποι του προσωπικού με σύμβαση εργασίας 
ιδιωτικού δικαίου αορίστου χρόνου. 


8. Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούν τα κα¬ 
τά την έναρξη του Ν. 2683/1999 υφιστάμενα με επιφύλα¬ 
ξη των διατάξεων της παρ. 15 του άρθρου δεύτερου του 
ιδίου Νόμου. 

9. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο πλην των αναφερομένων στην παρ. 15 
του άρθρου δεύτερου του Ν. 2683/1999, και οι οποίες δεν 
θα έχουν κριθεί απ’ αυτό, μέχρι τον ορισμό των μελών του 
νέου Υπηρεσιακού Συμβουλίου, κρίνονται από το Υπηρε¬ 
σιακό Συμβούλιο που συγκροτείται με την απόφαση αυτή, 
χωρίς να απαιτείται νέα παραπομπή των υποθέσεων αυ¬ 
τών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 7 Απριλίου 1999 
Ο Νομάρχης 

ΓΙΑΝΝΗΣ ΠΑΠΑΤΣΑΚΩΝΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι«ρ: νννννν.θί.9Γ 
ΙΝΤΕΡΝΕΤ: ΙίοΙ-ογ 
β-ιτιεϊΙ: ην&δ @ ήο1.ς)Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. ’ 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΑΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΜΩΝ ' Μέ *Ρ ι 8 σελίδε< ; 208 δ’ρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ( ^ 8 σε ^( 5 ε ς και άνω ,ιροσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 - . 500 » . 

3.000 » . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΓΕ! ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ, 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00* έως Ιβ,ΟΟ' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






















